নির্বাচন সামনে রেখে নতুন নতুন সমীকরণও দেখা যাচ্ছে। নতুন কথাও শোনা যাচ্ছে। কিন্তু গণতন্ত্রের ধারণা নিয়ে কোনো আলোচনা হচ্ছে না। রাজনীতিতে একদা তাত্ত্বিক আলোচনা ছিল প্রবল। কিন্তু আদর্শভিত্তিক রাজনীতির অবসান হওয়ার পর তাত্ত্বিক আলোচনা কমতে কমতে একেবারে শূন্যের কোঠায় এসে দাঁড়িয়েছে। জনগণকে সঙ্গে নিয়ে কোনো পরিকল্পনার কথাই কেউ বলছে না। অথচ সম্প্রতি শিশু-কিশোরদের যে বিদ্রোহ হয়ে গেল, তাতে কিন্তু অনেক ইতিবাচক ইঙ্গিত পাওয়া গিয়েছিল। স্কুলের শিশু-কিশোররা পথে নামছে। গাড়ির কাগজপত্র দেখছে, যানবাহন চলাচলকে নিয়ন্ত্রণ করছে। সঙ্গে যুক্ত হচ্ছিল জনগণ; কিন্তু তা একসময় রাজনীতির দুর্বৃত্তায়নে ভিন্ন পথে চলে গেল। থামল না রাজপথে প্রাণ হরণ।